**Prijavitelj: Zavod BETA – Inštitut za razvoj družbe**

**Naslov projekta: *Garaža za dekleta – STEM prihodnost se začne tukaj***

Projekt **Garaža za dekleta – STEM prihodnost se začne tukaj** se osredotoča na spodbujanje enakih možnosti deklet in mladih žensk za vstop v tehnične in naravoslovne poklice (STEM).

Kljub naravoslovno-tehnični usmeritvi lokalnega okolja, dekleta v Ajdovščini še vedno redkeje izbirajo STEM poklice. Naš projekt želi preseči stereotipe, ponuditi konkretna znanja in dekletom približati tehnične poklicne poti, ki so ključne za prihodnost.

S projektom bomo:

* izvedli **tehnične in praktične delavnice** s področij robotike, programiranja, naravoslovnih eksperimentov, 3D-modeliranja in laserskega graviranja,
* omogočili **obiske lokalnih podjetij** ter srečanja z ženskami, ki uspešno delujejo v STEM poklicih,
* izvedli **kampanjo Ajdovska dekleta v akciji** – fotografsko razstavo in predstavitve uspešnih mladih žensk iz regije,
* zasnovali **karierne spodbude**, kot so izdelava prototipov v okviru mednarodne pobude MyMachine ter ročne delavnice z naravoslovno vsebino.

Projekt bo vključen v stalni program delavnice **Garaža**, kjer bodo razvite aktivnosti živele tudi po zaključku financiranja. Služil bo kot temelj za razvoj trajnostne izobraževalne platforme **MiniMesto Ajdovščina**, ki bo mladim omogočila vpogled v delovanje podjetij in poklicev prihodnosti.

Naš cilj? **Dekleta, ki pogumno vstopajo v STEM – in prihodnost soustvarjajo.**